NOTA DE PREMSA
Sitges, 27 d'octubre de 2026
No és artificial, és essencial: costura solidària per la vida, puntada vital!
El So de la Puntada va reunir més de 500 visitants a Sitges i va recaptar 6.401 € per a AFANOC i la Fundació Josep Carreras amb la venda de més de 500 totebags.

El passat dissabte 24 d'octubre, el Passeig de la Ribera de Sitges es va omplir de màquines de cosir, fils i solidaritat durant El So de la Puntada. De 12:00 a 19:00 h, 71 persones van cosir totebags en directe, i més de 500 visitants van recórrer l'esdeveniment per veure el procés, donar suport a la causa i emportar-se la seva pròpia peça solidària. Els beneficiaris són AFANOC i la Fundació Josep Carreras, dues entitats que treballen per investigar la cura del càncer i donar benestar a les famílies.
L'esdeveniment va ser organitzat per l'Associació Somos Solidarios juntament amb Quedada El Hilo que nos Une, amb l'Ajuntament de Sitges com a principal col·laborador.
Balanç de l'esdeveniment
■  6.401 € recaptats amb la venda dels totebags
■  Més de 500 totebags confeccionats per a la venda
■  Més de 500 persones van visitar l'esdeveniment (estimació de l'organització)
■  100 persones registrades, de les quals 71 van venir a cosir
■  19 col·laboradors, entre empreses i comerços
“Estem orgullosos de Sitges, dels 19 col·laboradors i de cada voluntari que va venir a cosir per regalar esperances. Això no ha fet més que començar: continuarem cosint per la vida!”
— Equip organitzador
El So de la Puntada va demostrar que la solidaritat també es cus a mà: cada totebag neix de mans voluntàries, tèxtils aprofitats i temps compartit, i cada puntada es converteix en recursos per a qui més els necessita.
Col·laboradors
Ramón Artigas (plànol de l'esdeveniment), Bernina, María Máquinas de Coser, Lemon Printers, Sara
Tuyu Fabric Store, La Tapisseria, Mencanta Catering, Bellmar Textil, Etiquetas para Manualidades, Vilaraiz Fotografía, Ideas Patch Quilt, Fundación Masara, Sitges Shopping, Tot Art Teu, Tejidos Marín y Carbonell, Nil Comí (cartell oficial), Alfa Costura, Ribes y Casals i Copisteria El Pati.
Com aconseguir el teu totebag
Els totebags d'El Son de la Puntada estan disponibles al Market Artesanal Solidari d'elcapitangu.com. La recaptació es destina a les finalitats solidàries de l'esdeveniment.
Agraïments
[bookmark: _GoBack]Somos Solidarios i Quedada El Hilo que nos Une agraeixen el seu suport a l'Ajuntament de Sitges, a les empreses i comerços col·laboradors, als voluntaris i a totes les persones que van cosir i visitar l'esdeveniment amb el cor.

